21/10/2009 | Administración LocalMunicipal
Fene
Secretaría
Bases praza traballador/a social

BASES QUE REXEN A CONVOCATORIA PARA a CONTRATACIÓN LABORAL TEMPORAL A TEMPO TOTAL DUN/DUNHA TRABALLADOR/A SOCIAL 1.–OBXECTO DA CONVOCATORIA. É obxecto da presente convocatoria a selección dun/ha contratado/a laboral temporal por obra ou servizo determinado, a xornada completa e coa categoría de traballador/a social (titulado medio), para a realización das funcións básicas do posto de traballo no Servizo Social de Base para atención ao público, tramitación de expedientes, Siuss, servizo de axuda no fogar, dependencia, etc., e todos aqueles outros traballos propios da súas funcións profesionais nun servizo social de base municipal, sempre en colaboración e baixo as directrices e supervisión da persoa responsabel dos servizos sociais.2.–NÚMERO DE PRAZAS: convócase 1 praza de traballador/a social.3.–TIPO E DURACIÓN DO CONTRATO. O contrato está supeditado ao convenio que para esta finalidade, o concello ven de asinar coa Deputación Provincial de A Coruña para a contratación dun/ha traballador/a social para o equipo dos servizos sociais municipais, contrato que se establecerá a xornada completa, sendo a duración do mesmo dende a súa sinatura e ate o 31 de decembro de 2009. Esta contratación poderase prorrogar tras a continuidade do convenio coa Deputación Provincial de A Coruña en anos sucesivos, tal e como se establece na cláusula sétima do convenio asinado en data 16 de marzo de 2009.4.–PROCEDEMENTO DE SELECCIÓN. A selección efectuarase mediante concurso-oposición.5.–REQUISITOS PARA PARTICIPAR NO PROCESO SELECTIVO. Os/as aspirantes deberán reunir os seguintes requisitos, referidos á data na que remate o prazo de presentación de instancias: 1.–Ter cumplidos 16 anos de idade e non exceder da idade máxima de xubilación forzosa.2.–Ser español ou nacional dun Estado, membro da Unión Europea ou de calquera daqueles Estados ós que en virtude de tratados internacionais, celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. Ademais consonte có disposto no artigo 57 da Lei 7/2007, do 12 de abril, do Estatuto básico do empregado público, tamén poderán acceder os extranxeiros con residencia legal en España, con coñecementos suficientes da lenguaxe cautelan e/ou galega.3.–Estar en posesión ou en condición de obtelo na data de remate do prazo de presentación de instancias do título de diplomado/a en traballo social. No caso de titulacións obtidas no estranxeiro, deberá estarse en posesión da credencial que acredite a súa homologación.4.–Non padecer enfermidade ou defecto psíquico ou físico que impida ou dificulte o desempeño das correspondentes funcións.5.–Non atoparse separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios ou para exercer funcións similares as que desenvolvian no caso de persoal laboral, no que houbese sido inhabilitado ou separado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, nos seus Estados, nos mesmos termos o acceso ao emprego público.6.–Non estar incurso/a en causas de incompatibilidade de conformidade co disposto na Lei 53/1984, do 26 de de-cembro, de incompatibilidades do persoal ó servicio das administracións públicas. Tódolos requisitos anteriores deberán terse no momento de finalizar o prazo de presentación de solicitudes.6.–PRESENTACIÓN DE INSTANCIAS. As instancias para tomar parte no proceso selectivo dirixiranse o Sr. alcalde do Concello de Fene e presentaranse de acordo co modelo que se inclúe como anexo I das presentes bases no Rexisto Xeral do Concello de Fene no prazo de 15 días naturais, a contar dende o seguinte ó da data de publicación desta convocatoria no Boletín Oficial da Provincia. Nas instancias os apirantes deberan manifestar que reúnen todas e cada unha das condicións esixidas na base anterior e deberán achegar a seguinte documentación: a) Fotocopia compulsada do DNI. b) Fotocopia compulsada dos documentos acreditativos da titulación esixida. c) Fotocopia compulsada dos documentos xustificativos dos méritos alegados, pois non se terán en conta nin serán valorados aqueles méritos que non estean acreditados na forma indicada. Non se terán en conta aqueles méritos que non se acrediten suficientemene no momento de rematar o prazo de presentación de instancias. A documentación que se presente deberá ir numerada.7.–ADMISIÓN DE ASPIRANTES. Rematado o prazo de presentación de instancias, o alcalde-presidente no prazo de tres días hábiles aprobará provisionalmente a lista de admitidos/as e excluídos/as, coa indicación das causas de exclusión. Esta resolución publicarase no taboleiro de anuncios da Casa do Concello. Os/as aspirantes excluídos disporán dun prazo de 3 días hábiles contados a partir do seguinte ao da publicación da Resolución no taboleiro de anuncios para poder correxir, de ser o caso, o defecto que motive a exclusión elevándose automáticamente a definitiva a lista de persoa admitidas se non se presentase ninguna. Na mesma resolución o alcalde determinará o lugar, data e hora de valoración da fase de concurso e celebración do primeiro exercicio, 8.–COMISIÓN CUALIFICADORA. A comisión cualificadota estará integrada da forma seguinte: Presidenta: D.ª Lidia Victoria Aceñero Canicio Suplente: D.ª Sonia Iglesias Martínez Vocal: D.ª Celia Sánchez Lavandeira, traballadora social do Concello de A Coruña. Suplente: D.ª M.ª José Castelo Campello, traballadora social do Concello de A Coruña. Vocal: D.ª Mauricio Andre Norton Altares, traballadora social do Concello de A Coruña Suplente: D.ª Jacqueline Isabel Lodeiros Moukhliss, traballadora social do Concello de A Coruña Vocal: Diego Rodríguez Piñón, traballador social do Concello de Cerdido. Suplente: D. M.ª Mar Fontenla López. Vocal: D. Evaristo Nuñez Garcia Suplente: D.ª Milagros López Álvarez Vocal: D. Lino Ameneiro Seijo Suplente: D.ª M.ª Ángeles Viveiro Fresco Secretario/a: o/a da Corporación ou funcionario/a en quen delegue (con voz e sen voto). Os membros da comisión cualificadora deberán ter titulación igual ou superior a da praza convocada. Os membros da comisión cualificadora terán que absterse de intervir, notificandoo ao Sr. alcalde, cando concurran nelas circunstancias da previstas no artigo 28 da Lei 30/92, de 26 de novembro. O presidente poderá solicitar dos membros da comisión declaración expresa de non atoparse incursos nas circunstancias previstas no artigo 28 da citada lei. A comisión cualificadora non poderá constituirse nin actuar sen a asistencia, ao menos, da metade máis un dos seus membros con dereito a voto, titulares ou suplentes indistintamente, se ben sempre deberán de atoparse presentes o presidente e o secretario/a. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo.9.–CRITERIOS DE SELECCIÓN. A) FASE DE CONCURSO. –Os méritos que se terán en conta son os seguintes, cos que se poderá obter un máximo de 6 puntos. a) Experiencia profesional: ata un máximo de 3 puntos – Por cada mes completo de servicios prestados nunha administración pública, en postos de traballo da mesma categoría e con cometidos afíns aos do posto convocado: 0,1 punto. – Por cada mes completo de servizos prestados na empresa privada na mesma categoría e con cometidos afíns aos do posto convocado: 0,05 puntos. No caso de contratación a tempo parcial, valoraranse os servizos prestados de forma proporcional. b) Formación (puntuación máxima: 2 puntos) Valoraranse os cursos presenciais, de formación e perfeccionamento recibidos, relacionados coas funcións a desenvolver, impartidos por organismos ou institucións oficiais dependentes das administracións públicas. Valoraranse da seguinte maneira: Cada 10 horas lectivas: 0,075 puntos Os cursos que non especifiquen o número de horas non se valorarán c) Coñecemento da lingua galega (puntuación máxima: 0,75 puntos). – Curso de linguaxe administrativa (básico) (ou equivalente) 0,75 puntos. – Curso de perfeccionamento de galego (ou equivalente): 0,50 puntos. – Curso de iniciación ao galego (ou equivalente): 0,25 puntos. So se valorará o curso de maior nivel. d) Cursos de seguridade e hixiene no traballo (puntuación máxima: 0,25 puntos) Cada 10 horas lectivas: 0,075 puntos. Os cursos que non especifiquen o número de horas non se valorarán Non se terán en conta os cursos que non sexan presenciais. Os méritos do apartado a) acreditaranse mediante certificación de servizos prestados e/ou mediante informe de vida laboral ao que se deberán achegar os contratos laborais ou Certificado de Empresa en modelo oficial do Instituto Nacional de Emprego, ou calquera outro certificado ou documento oficial que acredite de forma fidedigna o tempo traballado e a categoría profesional desempeñada. Asi mesmo deberá achegarse certificación acreditativa das funcións do posto desempeñado. Os méritos dos apartados b), c) e d) acreditaranse mediante copia compulsada dos correspondentes certificados ou diplomas. Os méritos alegados e non xustificados na forma prevista nas presentes bases dentro do prazo de presentación de instancias non se valorarán. B) FASE DE OPOSICION. Primeiro exame: consistirá en contestar un cuestionario de 50 preguntas, tipo test con respostas alternativas das que so unha será válida, relacionadas cos temas indicados no anexo II ( 17 preguntas das materias xerais e 33 das materias específicas ). Este exercicio realizaráse en lingua galega. Este exercicio terá carácter obligatorio e eliminatorio. Puntuarase ata o máximo de 10 puntos, sendo necesario para superarlo, contestar correctamente 10 preguntas das materias xerais e 20 preguntas das materias específicas (5 puntos). Por encima desta puntuación mínima, cada resposta correcta puntuaráse con 0,25 puntos. Segundo exame: consistirá no desenvolvemento dun caso práctico que poñerá o tribunal sobre as materias recollidas no temario e sobre as funcións a desempeñar no posto de traballo. Este exercicio terá carácter obligatorio e eliminatorio. Puntuarase ata o máximo de 10 puntos, debendo acadar unha nota de 5 para aprobar. CUALIFICACIÓN FINAL. A cualificación final virá determinada pola suma das puntuacións obtidas nas fases de concurso e oposición.10.–RELACIÓN DE APROBADOS/AS. Unha vez realizadas as fases de concurso e oposición, pola comisión cualificadora publicarase no taboleiro de anuncios do Concello o nome e apelidos do/a aspirante seleccionado/a. No caso de producirse empate, éste resolverase a favor do/a aspirante que obtivese maior puntuación na fase de oposición. De persistir o empate, a favor do/a aspirante que obtivese maior puntuación na fase de concurso, no apartado relativo á experiencia profesional e de persisitir o empate, quen obtivese maior puntuación no apartado de formación (apartado b). Se o/a candidato/a seleccionado/a non posuíra nacionalidade española, realizarase unha proba na que se comprobe que posúe un nivel axeitado de comprensión e expresión oral e escrita de lingua castelá, salvo que o coñecemento desta lingua se deduxera da súa orixe ou poidera acreditalo documentalmente.11.–PRESENTACION DE DOCUMENTACION.1.–O/a aspirante seleccionado/a, previamente á súa contratación, deberá xustificar documentalmente no prazo máximo de 5 días naturais a partir de aquel no que se lle requira os requisitos sinalados nos apartados 4) 5) e 6) da base 5.ª, mediante a presentación da seguinte documentación: a) Certificado médico de non padecer enfermidade ou eiva física que a xuizo de facultativo, impida ou limite o desenvolvemento das funcións de traballador/a social. b) Declaración xurada de non ter sido separado mediante expediente disciplinario do servizo de calquera das administracións públicas e dos organismos constitucionais ou estatutarios das Administracións Públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionarios, ou para ejercer funcións similares ás que desempeñan no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público, c) Declación xurada de non encontrase incurso en causa de incompatibilidade ou incapacidade.2.–A contracion do/a aspirante eleccionado/a corresponderalle ao Sr. alcalde-presidente, así como a formalización do correspondente contrato de traballo laboral temporal por obra ou servizo determinado. Mentres non se formalice o contrato, o/a aspirante proposto/a non terá dereito a percibir cantidade económica algunha.12.–DEREITO SUPLETORIO. No non previsto nestas Bases estarase ao disposto na lexislación laboral vixente que resulta de aplicación.13.–NORMA FINAL. A presente convocatoria, as súas Bases e todos os actos administrativos que da mesma se deriven, e das actuacións do tribunal, poderán ser impugnados/as polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común. Fene, 23 de setembro de 2009. ANEXO I MODELO DE INSTANCIA D./Dna., maior de idade, con DNI número …, e domicilio a efectos de notificacións e comunicación en …, CP …, localidade …, teléfono. EXPÓN: I.–Que ten coñecemento da convocatoria publicada por este Concello para a contratación laboral temporal a tempo parcial dun/ha traballador/a social, segundo anuncio publicado no Boletín Oficial da Provincia de data. II.–Que está en posesión de todos e cada un dos requisitos esixidos nas bases de selección. Polo exposto, SOLICITA: Que tendo por presentada a presente instancia, sexa admitido/a ao correspondente proceso selectivo, optando ao posto de traballador/a social, aportando a estes efectos a documentación que se achega. Lugar e data Asdo.: DOCUMENTACIÓN QUE SE ACHEGA • Fotocopia compulsada do Documento Nacional de Identidade (Doc n.º.) • Fotocopia compulsada do título de traballaor/a social (Doc n.º …) • ……………………………………………….……………………… (Doc n.º …) • ……………………………………………………….……………… (Doc n.º.) SR. ALCALDE-PRESIDENTE DO CONCELLO DE FENE (A CORUÑA) ANEXO II Materias xerais. Tema 1. A Constitución Española de 1978. Tema 2. Dereitos e deberes fundamentais dos/as españois. Garantía e tutela. Tema 3. O Estatuto de Autonomía de Galicia. Competencias da Comunidade Autónoma. Tema 4. A provincia. Organización provincial. Deputacións. Tema 5. O procedemento administrativo común. Fases: iniciación, ordenación, instrucción e finalización. Tema 6. O municipio. O termo municipal. O empadroamento. Tema 7. O municipio. Competencias e organización. O alcalde, os tenentes de alcalde. A Xunta de Goberno Local. O Pleno da Corporación. Tema 8. Os bens das entidades locais. Tema 9. As facendas locais. Recursos das facendas locais. Tema 10. O persoal ao servizo da administración. Dereitos e deberes. Tema 11. O Rexistro de documentos. O Rexistro de entrada e saída: o su funcionamento nas Corporacións Locais. A presentación de instancias e outros documentos nas oficinas públicas. Tema 12. O procedemento administrativo: concepto e fases. Os interesados. A terminación do procedemento: a obriga de resolver. A falta de resolución expresa: o silencio administrativo. Tema 13. Os recursos administrativos: principios xerais. Actos susceptibles de recurso. Clases de recursos. A revisión xurisdicional da actuación administrativa. Tema 14. Calidade dos datos, dereito de información na recollida de datos, consentimento do afectado, datos especialmente protexidos, dereito de rectificación e cancelación da Lei orgánica 15/1999 de 13 de decembro, de protección de datos de caracter persoal Materias específicas. Tema 1. A evolución histórica do traballo social. Principios formas historicas e evolución da intervención social. Tema 2. Marco legal dos servizos sociais. Constitución Española, Estatuto de Autonomía e Lei de Bases de Réximen Local. Tema 3. Organización e competencia dos servizos sociais na Administración central e autonómica. Tema 4. Os servizos sociais na administración local: Organización e competencia. Sistema económico dos servizos sociais. Cooperación e coordinación entre administracións. Tema 5. Convenio programa para o desenvolvemento de prestacións básicas de servizos sociais nas corporacións locais. Plan concertado. Tema 6. A Lei de servizos sociais de Galicia. Beneficiarios/as. Principios. O sistema de servizos sociais. Tema 7. Os servizos sociais de atención primaria. Principios, obxectivos e competencias. Tema 8. Organización, equipamentos, prestacións e equipo técnico dos servizos sociais de atención primaria. Tema 9. Os servizos socias de atención especializada. Principios, obxectivos e áreas de actuación. Tema 10. O servizo de axuda no fogar: definición, persoas usuarias, profesionais que inteveñen. Prestacións e tarefas. Coordinación e funcionamento. Organización. Tema 11. O/a traballador/a social como membro dun equipo interdisciplinar: fundamento, funcións e principios básicos. Tema 12. Deontoloxia e principios éticos do traballo social. Tema 13. Metodoloxía do traballo social: conceptos e fases. Tema 14. Niveis de intervención no traballo social. Tema 15. Os dereitos e deberes dos usuarios/as do sistema público de servizos sociais galego. Tema 16. A entrevista no traballo social. Tema 17. As necesidades sociais: concepto, tipoloxía e características. Tema 18. O proceso metodolóxico da planificación. Aproximación á realidade social. Planificación e conceptos da planificación. Avaliación. Tema 19. Técnicas e instrumentos empregados no traballo social. Tema 20. A Lei galega de medidas básicas para a inserción social. Antecedentes e fundamentación. Estructura e contido. Normas de desenvolvemento. Tema 21. O Consorcio Galego de servizos da igualdade e do benestar. Definición, finalidades e áreas de actuación. Tema 22. As persoas maiores. Aspectos sociais sobre o envellecemento. Necesidades, programas e recursos. Tema 23. Discapacidades: clasificación, recursos, prestacións e programas. Tema 24. A dependencia. Definicións e principios. Os titulares do dereito. Prestacións e servizos. Niveis de protección. Tema 25. Procedemento para acceso á nova Lei de Promoción e Autonomía Persoal e Atención a Persoas con depependencia. Solicitudes. Valoracións. Informes sociais e PIA. Tema 26. Tarxetas de accesibilidade e estacionamento. Requisitos de acceso e beneficios. Xestión e tramitación. Tema 27. Recursos de apoio en domicilio ás persoas maiores e persoas dependentes Tema 28. Teleasistencia domiciliaria. En qué consiste. Beneficiarios/as e requisitos de acceso. Cómo e dónde se xestiona. Tema 29. Decreto 195/2007, do 13 de decembro, polo que se regula o Servizo Galego de Apoio á mobilidade persoal para persoas con discapacidade e/ou dependentes.